Middelsstore til store (vingespenn 65-120 millimeter), brune eller gråbrune svermere. Forvingens ytterkant er kraftig innbuktet bak spissen slik at vingen får en markert krok i spissen. Vingen har flere streker inkludert en buet tverrlinje rundt to tredjedeler ut i vingen, og én eller to små, sølvfargede flekker midt i vingen. Larven har falske øyeflekker på det fjerde kroppsleddet.